**MUNICIPIUL SATU MARE**

**PRIMARUL MUNICIPIULUI**

**Nr.** 25884 / 21.04.2023

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre privind ,,acordul pentru persoanele desemnate să exercite controlul financiar preventiv propriu la APASERV SATU MARE S.A.”,proiect în susținerea căruia formulez prezentul

## REFERAT DE APROBARE

APASERV SATU MARE S.A. este o societate înființată şi aflată sub coordonarea şi autoritatea Consiliului Local al Municipiului Satu Mare și potrivit Actului constitutiv al societății aprobat prin Hotărârea Consiliului Local Satu Mare, Municipiul Satu Mare este acționar majoritar.

Potrivit O.G. nr.119/1999 controlul financiar preventiv are drept scop identificarea proiectelor de operațiuni care nu respectă condițiile de legalitate şi regularitate şi/sau, după caz, de încadrare în limitele şi destinația creditelor bugetare şi de angajament şi prin a căror efectuare s-ar prejudicia patrimoniul public şi/sau fondurile publice, activitate obligatorie şi la societățile comerciale la care statul sau o unitate administrativ-teritorială deţine capitalul majoritar şi utilizează/ administrează fonduri publice şi/sau patrimoniu public.

Potrivit art.23 din Legea nr. 500/2002 privind finanțele publice, cu modificările și completările ulterioare, controlul financiar preventiv se exercită asupra tuturor operațiunilor care afectează fondurile publice şi/sau patrimoniul public şi sunt exercitate conform reglementărilor legale în domeniu.

Controlul financiar preventiv se organizează, de regulă, în cadrul compartimentelor de specialitate financiar-contabilă şi se exercită, prin viză, de persoane din cadrul compartimentelor de specialitate desemnate în acest sens de către conducătorul entității publice. Numirea, suspendarea, schimbarea sau destituirea persoanelor desemnate să exercite activitate de control financiar preventiv propriu în această situație se face prin decizia conducătorului societății cu acordul entității publice ierarhic superioare.

Față de cele expuse mai sus, având la bază adresa societății înregistrată sub nr. 25330/19.04.2023 prin care solicită acordarea avizului de exercitare a controlului financiar preventive propriu asupra tuturor documentelor/operațiunilor ce se desfășoară la nivelul societății de către doamnele Farcău Corina Liana – economist - responsabil C.F.P. în cadrul Compartimentului Control Financiar Preventiv Propriu, doamna Andra Liuța Florica - economist în cadrul Biroului Financiar Contabil și doamna Frățilă Oana Veronica – jurist în cadrul Biroului Strategie și Achiziții pentru Proiecte din Fonduri Europene, raportul de specialitate al societății cu nr. 6175/19.04.2023 precum și documentele/înscrisurile anexate acestuia,

Raportat și la prevederile art. 129 alin. (1) alin. (2) lit. lit. a) , lit .d) alin. (7) lit. n) din OUG nr. 57/2019 privind Codul Administrativ, cu modificările și completările ulterioare potrivit cărora consiliul local are inițiativă şi hotărăște, în condițiile legii, în toate problemele de interes local date în competenta sa asigurând printre altele şi cadrul necesar pentru furnizarea serviciilor publice de interes local privind serviciile comunitare de utilități publice de interes local,

Propun spre analiză şi aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR,**

**Kereskényi Gábor**

*Th/Red Renata Ulici*